แรงขายบิ๊กแคป ฉุด SET ร่วงต่อ 13 จุด เซ่นบาทอ่อนกด “ฟันด์โฟลว์” ไหลออก
แรงขายบิ๊กแคป ฉุด SET ร่วงต่อ 13 จุด เซ่นบาทอ่อนหนักมาก กด “ฟันด์โฟลว์” ไหลออก
แรงขายบิ๊กแคป ฉุด SET ร่วงต่อ 13 จุด เซ่นบาทอ่อนหนักมาก กด “ฟันด์โฟลว์” ไหลออก
15 ก.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 11:22 น. อยู่ที่ 1,524.13 จุด ลดลง 12.69 จุด หรือ 0.83% สูงสุดที่ 1,539.96 จุด ต่ำสุดที่ 1,523.52 จุด มูลค่าการซื้อขาย 2.21 หมื่นล้านบาท
สำหรับตลาดหุ้นไทยภาคเช้าปรับตัวลงไปกว่า 10 จุดรับแรงขายหุ้นขนาดใหญ่ (Big Cap) โดยเฉพาะกลุ่มแบงก์ และกลุ่มพลังงาน โบรกฯ คาดว่ามาจากแรงขายของนักลงทุนต่างชาติหลังจากเงินบาทอ่อนค่าลงมามาก
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า แนวโน้มตลาดหุ้นไทยวันนี้คาดว่าจะแกว่งไซด์เวย์ หลังจากรับรู้ปัจจัยกดดันต่างๆไปมากแล้ว และยังไร้ปัจจัยใหม่เข้ามา แต่อย่างไรก็ตามปัจจัยเรื่องค่าเงินบาทที่อ่อนค่าค่อนข้างมากยังเป็นแรงกดดันต่อตลาดหุ้นไทยอยู่ในช่วงนี้ ส่งผลให้มีเงินไหลออกจากตลาดหุ้นไทยกดดันดัชนีส่วนหนึ่ง และราคาน้ำมันดิบในตลาดโลกยังปรับลดลงมากดดันหุ้นกลุ่มพลังงาน
บล.กรุงศรี ระบุในบทวิเคราะห์วันนี้ (15 ก.ค.65) โดยประเมิน SET อ่อนตัวแนวรับ 1,530 – 1,520 จุด จากความกังวลภาวะเศรษฐกิจถดถอยหลังดัชนี CPI สหรัฐเดือนมิ.ย.พุ่งสูงสุดในรอบ 40 ปี ส่งผลให้ FED เร่งขึ้นอัตราดอกเบี้ยเพื่อสกัดเงินเฟ้อและทำให้เงินดอลลาร์ แข็งค่าขึ้นซึ่งเป็นลบต่อทิศทาง Fund flow และภาวะตลาดในช่วงนี้ ดังนั้นจึงแนะนำซื้อช่วงอ่อนตัวโดยเน้น Selective buy กลุ่มที่มีปัจจัยบวกเฉพาะตัว